**KLAIPĖDOS MIESTO SAVIVALDYBĖS TARYBA**

**SVEIKATOS IR SOCIALINIŲ REIKALŲ KOMITETAS**

 **POSĖDŽIO PROTOKOLAS**

2020-04-17 Nr. TAR-28

 Posėdžio data 2020-04-14. Pradžia 13.00 val.

 Posėdžio pirmininkas – Kazys Bagdonas.

 Posėdžio sekretorė – Lietutė Demidova.

 Posėdyje dalyvauja komiteto nariai: Ligita Girskienė, Arvydas Cesiulis, Artūras Razbadauskas, Vaida Žvikienė. Nedalyvauja Alina Velykienė, Jurijus Šeršniovas, Savivaldybės administracijos darbuotojai - D. Netikšienė, K. Petraitienė, E. Simokaitis, R. Perminienė, S. Jakienė, Tarybos ir mero sekretorius M. Vitkus.

 DARBOTVARKĖ (patvirtinta už-4):

 1. Dėl atleidimo nuo socialinio būsto nuomos mokesčio mokėjimo. Pranešėja D. Netikšienė.

 2. Dėl atleidimo nuo paveldimo turto mokesčio mokėjimo. Pranešėja K. Petraitienė.

 3. Dėl turto perdavimo pagal turto patikėjimo sutartis. Pranešėjas E. Simokaitis.

 4. Dėl savivaldybės būsto pardavimo. Pranešėjas E. Simokaitis.

 5. Dėl savivaldybės būstų pardavimo. Pranešėjas E. Simokaitis.

 6. Dėl savivaldybės būstų pardavimo. Pranešėjas E. Simokaitis.

7.Dėl Klaipėdos miesto savivaldybės visuomenės sveikatos stebėsenos 2018 metų ataskaitos patvirtinimo. Pranešėja R. Perminienė.

 8. Dėl Klaipėdos miesto savivaldybės visuomenės sveikatos rėmimo specialiosios programos priemonių vykdymo 2019 metų ataskaitos patvirtinimo. Pranešėja R. Perminienė.

9.Dėl Psichosocialinės pagalbos ir apgyvendinimo krizių centre paslaugų teikimo tvarkos aprašo patvirtinimo. Pranešėja A. Liesytė.

 10. Dėl Klaipėdos miesto savivaldybės tarybos 2008 m. gruodžio 23 d. sprendimo Nr. T2-416 „Dėl Asmenims su sunkia negalia dienos socialinės globos asmens namuose skyrimo, teikimo ir mokėjimo tvarkos aprašo patvirtinimo“ pakeitimo. Pranešėja A. Liesytė.

 11. Dėl Klaipėdos miesto savivaldybės tarybos 2016 m. kovo 31 d. sprendimo Nr. T2-69 „Dėl Pagalbos į namus, perkamos viešuosius pirkimus reglamentuojančių teisės aktų nustatyta tvarka, teikimo tvarkos aprašo patvirtinimo“ pakeitimo. Pranešėja A. Liesytė.

 12. Dėl Klaipėdos miesto savivaldybės tarybos 2018 m. kovo 29 d. sprendimo Nr. T2-51 „Dėl Pagalbos į namus teikimo tvarkos aprašo patvirtinimo“ pakeitimo. Pranešėja A. Liesytė.

 13. Dėl Klaipėdos miesto savivaldybės tarybos 2015 m. vasario 19 d. sprendimo [Nr. T2-](http://www.infolex.lt/klaipeda/Default.aspx?Id=3&DocId=129503)18 „Dėl Dienos socialinės globos institucijoje skyrimo, teikimo ir mokėjimo už paslaugą tvarkos aprašo patvirtinimo“ pakeitimo. Pranešėja A. Liesytė.

 14. Dėl Klaipėdos miesto savivaldybės tarybos 2013 m. rugsėjo 25 d. sprendimo Nr. T2-234 „Dėl Apgyvendinimo nakvynės namuose paslaugos skyrimo, teikimo ir mokėjimo už paslaugą tvarkos aprašo patvirtinimo“ pakeitimo. Pranešėja A. Liesytė.

 15. Dėl Klaipėdos miesto savivaldybės tarybos 2011 m. liepos 28 d. sprendimo [Nr. T2-](http://www.infolex.lt/klaipeda/Default.aspx?Id=3&DocId=129503)256 „Dėl Perkamos viešuosius pirkimus reglamentuojančių teisės aktų nustatyta tvarka dienos socialinės globos asmenims su negalia ir sunkia negalia skyrimo, teikimo ir apmokėjimo už paslaugą tvarkos aprašo patvirtinimo“ pakeitimo. Pranešėja A. Liesytė.

 16. Dėl BĮ Klaipėdos vaikų globos namų „Smiltelė“ likvidavimo. Pranešėja A. Liesytė.

 1. SVARSTYTA. Atleidimas nuo socialinio būsto nuomos mokesčio mokėjimo.

 Pranešėja – D. Netikšienė. Siūlo nuo 2020 m. kovo 1 d. iki 2020 m. gruodžio 31 d. atleisti nuo savivaldybės socialinių būstų nuomos mokesčių mokėjimo šias būstų nuomininkes: N. S., O. B.

 NUTARTA. Pritarti pateiktam sprendimo projektui (pritarta bendru sutarimu: už-4).

 2. SVARSTYTA. Atleidimas nuo paveldimo turto mokesčio mokėjimo.

 Pranešėja – K. Petraitienė. Siūlo atleisti savivaldybės biudžeto sąskaita G. V., asmens kodas *(duomenys neskelbtini)*, ir L. V., asmens kodas *(duomenys neskelbtini)*, nuo paveldimo turto mokesčio mokėjimo už paveldėtą teisę į turtinės ir neturtinės žalos atlyginimą. Teikiamo sprendimo projekto tikslas ir uždaviniai – atleisti mažamečius asmenis nuo paveldimo turto mokesčio mokėjimo, užtikrinant jų teisę į testamentu paveldėtas nusikaltimu padarytos žalos kompensacijas ir išlaidų atlyginimą.

 NUTARTA. Pritarti pateiktam sprendimo projektui (pritarta bendru sutarimu: už-4).

 3. SVARSTYTA. Turto perdavimas pagal turto patikėjimo sutartis.

 Pranešėjas – E. Simokaitis. Teigia, kad projektas teikiamas, siekiant viešosioms įstaigoms Klaipėdos specialiajai mokyklai-daugiafunkciniam centrui „Svetliačiok“ ir Klaipėdos „Universa Via“ tarptautinei mokyklai perduoti Klaipėdos miesto savivaldybei nuosavybės teise priklausantį turtą valdyti ir naudoti patikėjimo teise pagal turto patikėjimo sutartis perduoti 5 metams: VšĮ Klaipėdos specialiajai mokyklai-daugiafunkciniam centrui „Svetliačiok“ Klaipėdos miesto savivaldybei nuosavybės teise priklausantį turtą – 323,94 kv. m bendrojo ploto patalpas (unikalus Nr. 2196-9002-2013, pažymėjimas plane – 1C3p, patalpų žymėjimo indeksai: 1-47 (51,56 kv. m), 1-48 (50,20 kv. m), 1-50 (49,63 kv. m), 1-51 (50,05 kv. m), 1-52 (9,91 kv. m), 1-53 (6,25 kv. m), 1-133 (106,34 kv. m), įsigijimo vertė – 35342,57 Eur, likutinė vertė 2020-01-31 – 14 636,34 Eur, Debreceno g. 48, Klaipėdoje, ir mokyklinį M2 klasės autobusą „Iveco Daily“ (identifikavimo Nr. ZCFC350A905052572, valstybinis Nr. HZK 254, įsigijimo vertė – 35803,90 Eur, likutinė vertė 2020-01-31 – 13 639,42 Eur) valdyti ir naudoti patikėjimo teise pagal turto patikėjimo sutartį, VšĮ Klaipėdos „Universa Via“ tarptautinei mokyklai Klaipėdos miesto savivaldybei nuosavybės teise priklausantį turtą – pastatą-mokyklą Baltikalnio g. 11, Klaipėdoje, 1184,50 kv. m bendrojo ploto (unikalus Nr. 2197-3000-1010, pažymėjimas plane – 1C2b, su kiemo statiniais, kurių unikalus Nr. 2197-3000-1032), įsigijimo vertė – 92863,47 Eur, likutinė vertė 2020-01-31 – 33 619,85 Eur, ir pastatą-mokyklą Baltikalnio g. 11, Klaipėdoje, 1187,89 kv. m bendrojo ploto (unikalus Nr. 2197-3000-1021, pažymėjimas plane – 2C2b), įsigijimo vertė – 93129,35 Eur, likutinė vertė 2020-01-31 – 33 716,56 Eur, valdyti ir naudoti patikėjimo teise pagal turto patikėjimo sutartį.

 NUTARTA. Pritarti pateiktam sprendimo projektui (pritarta bendru sutarimu: už-4).

 4. SVARSTYTA. Savivaldybės būsto pardavimas.

 Pranešėjas – E. Simokaitis. Teigia, kad šiuo sprendimu siekiama įgyvendinti savivaldybės būsto nuomininkės prašymą dėl leidimo įsigyti nuomojamą savivaldybei nuosavybės teise priklausantį būstą, atlikti pardavimo procedūras.

 NUTARTA. Pritarti pateiktam sprendimo projektui (pritarta bendru sutarimu: už-5).

 5. SVARSTYTA. Savivaldybės būstų pardavimas.

 Pranešėjas – E. Simokaitis. Sako, kad siekiama įgyvendinti savivaldybės būstų nuomininkų prašymus dėl leidimo įsigyti nuomojamus savivaldybei nuosavybės teise priklausančius būstus, atlikti pardavimo procedūras.Klaipėdos miesto savivaldybės administracijai pateikti savivaldybės būstų nuomininkų I. N. ir S. R. prašymai pirkti nuomojamus savivaldybei nuosavybės teise priklausančius būstus.

 NUTARTA. Pritarti pateiktam sprendimo projektui (pritarta bendru sutarimu: už-5).

 6. SVARSTYTA. Savivaldybės būstų pardavimas.

 Pranešėjas – E. Simokaitis. Teigia, kad šiuo sprendimu siekiama įgyvendinti savivaldybės būstų nuomininkų prašymus dėl leidimo įsigyti nuomojamus savivaldybei nuosavybės teise priklausančius būstus, atlikti pardavimo procedūras.Klaipėdos miesto savivaldybės administracijai pateikti savivaldybės būstų nuomininkų T. V, R. S. ir S. C. prašymai pirkti nuomojamus savivaldybei nuosavybės teise priklausančius būstus.

 K. Bagdonas sako, kad ateityje, buto kainos nustatymui, gal būtų galima svarstyti dėl dviejų vertintojų vieno buto vertinimui atlikti.

 NUTARTA. Pritarti pateiktam sprendimo projektui (pritarta bendru sutarimu: už-5).

7.SVARSTYTA. Klaipėdos miesto savivaldybės visuomenės sveikatos stebėsenos 2018 metų ataskaitos patvirtinimas.

 Pranešėja – R. Perminienė. Pažymi, kad Klaipėdos miesto savivaldybės visuomenės sveikatos stebėsenos 2018 m. ataskaita parengta vykdant Lietuvos Respublikos visuomenės sveikatos stebėsenos (monitoringo) įstatymo 10 straipsnį ir Bendrųjų savivaldybių visuomenės sveikatos stebėsenos nuostatų, patvirtintų Lietuvos Respublikos sveikatos apsaugos ministro 2003 m. rugpjūčio 11 d. įsakymu Nr. V-488 „Dėl Bendrųjų savivaldybių visuomenės sveikatos stebėsenos nuostatų patvirtinimo“, 6.3 ir 6.4 papunkčius, kurie įpareigoja Savivaldybės administracijos direktorių organizuoti savivaldybės visuomenės sveikatos stebėsenos ataskaitos projekto pristatymą savivaldybės tarybai ir visuomenei bei pateikti Higienos institutui Savivaldybės tarybos patvirtintą savivaldybės visuomenės sveikatos stebėsenos ataskaitą iki kiekvienų metų gegužės 1 d.

 NUTARTA. Pritarti pateiktam sprendimo projektui.

 BALSUOTA: už – 4 (K. Bagdonas, A. Razbadauskas, A. Cesiulis, V. Žvikienė), susilaiko -1 (L. Girskienė).

 8. SVARSTYTA. Klaipėdos miesto savivaldybės visuomenės sveikatos rėmimo specialiosios programos priemonių vykdymo 2019 metų ataskaitos patvirtinimas.

 Pranešėja – R. Perminienė. Sako, kad parengto Klaipėdos miesto savivaldybės tarybos sprendimo projekto tikslas – patvirtinti Klaipėdos miesto savivaldybės visuomenės sveikatos rėmimo specialiosios programos priemonių vykdymo 2019 metų ataskaitą. Visuomenės sveikatos rėmimo specialiojoje programoje patvirtintos priemonės remia visuomenės sveikatos priežiūrą, mažinančią gyventojų sergamumą, mirštamumą, suteikia bendruomenei daugiau žinių apie sveiką gyvenimo būdą ir ligų prevenciją.

 NUTARTA. Pritarti pateiktam sprendimo projektui (pritarta bendru sutarimu: už-5).

9.SVARSTYTA. Psichosocialinės pagalbos ir apgyvendinimo krizių centre paslaugų teikimo tvarkos aprašo patvirtinimas.

 Pranešėja – A. Liesytė. Teigia, kad šiuo sprendimo projektu būtų patvirtintas naujas Psichosocialinės pagalbos ir apgyvendinimo krizių centre paslaugų teikimo tvarkos aprašas (toliau – Tvarkos aprašas) ir panaikintas šiuo metu galiojantis Moterims ir motinoms su vaikais, nukentėjusiems nuo smurto artimoje aplinkoje, prekybos žmonėmis, prostitucijos socialinių paslaugų skyrimo, teikimo ir mokėjimo už paslaugas tvarkos aprašas.

 NUTARTA. Pritarti pateiktam sprendimo projektui (pritarta bendru sutarimu: už-5).

 10. SVARSTYTA. Klaipėdos miesto savivaldybės tarybos 2008 m. gruodžio 23 d. sprendimo Nr. T2-416 „Dėl Asmenims su sunkia negalia dienos socialinės globos asmens namuose skyrimo, teikimo ir mokėjimo tvarkos aprašo patvirtinimo“ pakeitimas.

 Pranešėja – A. Liesytė. Pažymi, kad šiuo sprendimu, dėl pasikeitusių teisės aktų, keičiamas Asmenims su sunkia negalia dienos socialinės globos asmens namuose skyrimo, teikimo ir mokėjimo tvarkos aprašas (toliau – Aprašas). Aprašo pakeitimo projektas parengtas, vadovaujantis Mokėjimo už socialines paslaugas tvarkos aprašu, patvirtintu Lietuvos Respublikos Vyriausybės 2006 m. birželio 14 d. nutarimu Nr. 583, kuris reglamentuoja, kad savivaldybė nustato gyventojams mokėjimo už socialines paslaugas dydžius. Mokėjimo už socialines paslaugas tvarkos aprašo (nauja redakcija 2019-12-04) 30, 31 ir 32 punktai numato galimybę savivaldybėms diferencijuoti mokėjimo už dienos socialinės globos asmens namuose paslaugos dydį.

 NUTARTA. Pritarti pateiktam sprendimo projektui (pritarta bendru sutarimu: už-5).

 11. SVARSTYTA. Klaipėdos miesto savivaldybės tarybos 2016 m. kovo 31 d. sprendimo Nr. T2-69 „Dėl Pagalbos į namus, perkamos viešuosius pirkimus reglamentuojančių teisės aktų nustatyta tvarka, teikimo tvarkos aprašo patvirtinimo“ pakeitimas.

 Pranešėja – A. Liesytė. Teigia, kad Pagalbos į namus, perkamos viešuosius pirkimus reglamentuojančių teisės aktų nustatyta tvarka, teikimo tvarkos aprašo (toliau – Tvarkos aprašas) pakeitimo projektas parengtas, vadovaujantis Mokėjimo už socialines paslaugas tvarkos aprašu, patvirtintu Lietuvos Respublikos Vyriausybės 2006 m. birželio 14 d. nutarimu Nr. 583, kuris reglamentuoja, kad savivaldybė nustato gyventojams mokėjimo už socialines paslaugas dydžius. Mokėjimo už socialines paslaugas tvarkos aprašo (nauja redakcija 2019-12-04) 17 ir 18 punktai numato galimybę savivaldybėms diferencijuoti mokėjimo už socialinę priežiūrą (į jos sudėtį įeina ir pagalbos į namus paslaugos) dydį.

 A. Liesytė prašo pakeisti sprendimo projekto 2 punktą įrašant sprendimo įsigaliojimo datą „gegužės 1 d.“

 NUTARTA. Pritarti pateiktam sprendimo projektui su pakeitimu. Pakeisti sprendimo projekto 2 punktą išdėstyti taip: „2. Nustatyti, kad šis sprendimas įsigalioja 2020 m. gegužės 1 d.“ (pritarta bendru sutarimu: už-5).

 12. SVARSTYTA. Klaipėdos miesto savivaldybės tarybos 2018 m. kovo 29 d. sprendimo Nr. T2-51 „Dėl Pagalbos į namus teikimo tvarkos aprašo patvirtinimo“ pakeitimas.

 Pranešėja – A. Liesytė. Teigia, kad sprendimo projekto tikslas – atsižvelgiant į pasikeitusius teisės aktus, pakeisti Pagalbos į namus teikimo tvarkos aprašą (toliau – Tvarkos aprašas). Tvarkos aprašo pakeitimo projektas parengtas vadovaujantis Mokėjimo už socialines paslaugas tvarkos aprašu, patvirtintu Lietuvos Respublikos Vyriausybės 2006 m. birželio 14 d. nutarimu Nr. 583, kuris reglamentuoja, kad savivaldybė nustato gyventojams mokėjimo už socialines paslaugas dydžius. Mokėjimo už socialines paslaugas tvarkos aprašo (nauja redakcija 2019-12-04) 17 ir 18 punktai numato galimybę savivaldybėms diferencijuoti mokėjimo už socialinę priežiūrą (į jos sudėtį įeina ir pagalbos į namus paslaugos) dydį.

 A. Liesytė prašo pakeisti sprendimo projekto 2 punktą įrašant sprendimo įsigaliojimo datą „gegužės 1 d.“

 NUTARTA. Pritarti pateiktam sprendimo projektui su pakeitimu. Pakeisti sprendimo projekto ir 2 punktą išdėstyti taip: „2. Nustatyti, kad šis sprendimas įsigalioja 2020 m. gegužės 1 d.“ (pritarta bendru sutarimu: už-4).

 13. SVARSTYTA. Klaipėdos miesto savivaldybės tarybos 2015 m. vasario 19 d. sprendimo [Nr. T2-](http://www.infolex.lt/klaipeda/Default.aspx?Id=3&DocId=129503)18 „Dėl Dienos socialinės globos institucijoje skyrimo, teikimo ir mokėjimo už paslaugą tvarkos aprašo patvirtinimo“ pakeitimas.

 Pranešėja – A. Liesytė. Sako, kad šiuo sprendimu, dėl pasikeitusių teisės aktų, keičiamas Dienos socialinės globos institucijoje skyrimo, teikimo ir mokėjimo už paslaugą tvarkos aprašas (toliau – Aprašas).

 Aprašo pakeitimo projektas parengtas vadovaujantis Mokėjimo už socialines paslaugas tvarkos aprašu, patvirtintu Lietuvos Respublikos Vyriausybės 2006 m. birželio 14 d. nutarimu Nr. 583, kuris reglamentuoja, kad savivaldybė nustato gyventojams mokėjimo už socialines paslaugas dydžius. Mokėjimo už socialines paslaugas tvarkos aprašo (nauja redakcija 2019-12-04) 30, 31 ir 32 punktai numato galimybę savivaldybėms diferencijuoti mokėjimą už dienos socialinę globą.

 NUTARTA. Pritarti pateiktam sprendimo projektui (pritarta bendru sutarimu: už-4).

 14. SVARSTYTA. Klaipėdos miesto savivaldybės tarybos 2013 m. rugsėjo 25 d. sprendimo Nr. T2-234 „Dėl Apgyvendinimo nakvynės namuose paslaugos skyrimo, teikimo ir mokėjimo už paslaugą tvarkos aprašo patvirtinimo“ pakeitimas.

 Pranešėja – A. Liesytė. Teigia, kad šiuo sprendimu, dėl pasikeitusių teisės aktų, keičiamas Apgyvendinimo nakvynės namuose paslaugos skyrimo, teikimo ir mokėjimo už paslaugą tvarkos aprašas (toliau – Aprašas).

 Tvarkos aprašo pakeitimo projektas parengtas vadovaujantis Mokėjimo už socialines paslaugas tvarkos aprašu, patvirtintu Lietuvos Respublikos Vyriausybės 2006 m. birželio 14 d. nutarimu Nr. 583, kuris reglamentuoja, kad savivaldybė nustato gyventojams mokėjimo už socialines paslaugas dydžius. Mokėjimo už socialines paslaugas tvarkos aprašo (nauja redakcija 2019-12-04) 17 punktas numato galimybę savivaldybėms diferencijuoti mokėjimo už apgyvendinimo nakvynės namuose paslaugos dydį. Šiuo metu, vadovaujantis savivaldybės tarybos sprendimu, asmenims, besinaudojantiems apgyvendinimo nakvynės namuose paslauga, yra nustatytas vieno dydžio mokėjimas, t. y., 20 proc. asmens pajamų. Atsižvelgiant į Mokėjimo už socialines paslaugas tvarkos aprašo pakeitimą, šiuo sprendimo projektu siūloma mokestį už apgyvendinimą nakvynės namuose diferencijuoti bei 32 Aprašo punkte nustatyti asmens mokėjimo už paslaugą dydžius.

 NUTARTA. Pritarti pateiktam sprendimo projektui (pritarta bendru sutarimu: už-4).

 15. SVARSTYTA. Klaipėdos miesto savivaldybės tarybos 2011 m. liepos 28 d. sprendimo [Nr. T2-](http://www.infolex.lt/klaipeda/Default.aspx?Id=3&DocId=129503)256 „Dėl Perkamos viešuosius pirkimus reglamentuojančių teisės aktų nustatyta tvarka dienos socialinės globos asmenims su negalia ir sunkia negalia skyrimo, teikimo ir apmokėjimo už paslaugą tvarkos aprašo patvirtinimo“ pakeitimas.

 Pranešėja – A. Liesytė. Pažymi, kad šiuo sprendimu, dėl pasikeitusių teisės aktų, keičiamas Perkamos viešuosius pirkimus reglamentuojančių teisės aktų nustatyta tvarka dienos socialinės globos asmenims su negalia ir sunkia negalia skyrimo, teikimo ir apmokėjimo už paslaugą tvarkos aprašas.

 NUTARTA. Pritarti pateiktam sprendimo projektui (pritarta bendru sutarimu: už-4).

 16. SVARSTYTA. BĮ Klaipėdos vaikų globos namų „Smiltelė“ likvidavimas.

 Pranešėja – A. Liesytė. Sako, kadsprendimo projekto esmė – likviduoti BĮ Klaipėdos vaikų globos namus „Smiltelė“ adresu Smiltelės g. 14 Klaipėda. Įgyvendinant vieną iš pertvarkos priemonių bei atsižvelgiant į Socialinės globos normų aprašo nuostatas, prie Klaipėdos vaikų globos namų „Rytas“ įsteigti 5 bendruomeniniai vaikų globos namai kuriuose gyvena po 8 vaikus, iš viso 40 vietų. 2020 m. gegužės mėnesį bus įrengtas dar vienas butas 8 vaikų apgyvendinimui, jis priklauso vaikų globos namams „Rytas“. Planuojama apgyvendinti 8 vaikus šiuo metu gyvenančius vaikų globos namuose „Smiltelė“. Nebeliekant vaikų globos namuose „Smiltelė“ įstaiga likviduojama.

 A. Liesytė prašo papildyti sprendimo projekto 1 punktą žodžiu „BĮ“ ir 1 punktą išdėstyti taip: „1. Likviduoti BĮ Klaipėdos vaikų globos namus „Smiltelė“ (toliau – Globos namai) (įstaigos kodas Juridinių asmenų registre – 190988559, buveinės adresas – Klaipėda, Smiltelės g. 14).

 NUTARTA. Pritarti pateiktam sprendimo projektui su 1 punkto pakeitimu taip: „1. Likviduoti BĮ Klaipėdos vaikų globos namus „Smiltelė“ (toliau – Globos namai) (įstaigos kodas Juridinių asmenų registre – 190988559, buveinės adresas – Klaipėda, Smiltelės g. 14). (pritarta bendru sutarimu: už-4).

 Pranešėjas – K. Bagdonas primena, kad gauti Socialinės paramos raštas dėl Sveikatos ir socialinių reikalų komiteto narių delegavimo į atrankos komisiją ir prašymas patvirtinti nevyriausybinių ir darbuotojų interesams atstovaujančių organizacijų kandidatus.

 NUTARTA (bendru sutarimu):

 1. Deleguoti į Dėl socialinę atskirtį patiriančių asmenų integracijos į darbo rinką projektų pagal Klaipėdos miesto savivaldybės užimtumo didinimo programą pateiktų paraiškų  ir  laikinųjų darbų pagal Klaipėdos miesto savivaldybės užimtumo didinimo programą darbdavių atrankos komisiją Kazį Bagdoną, Arvydą Cesiulį, Ligitą Girskienę.

 2. Patvirtinti nevyriausybinių ir darbuotojų interesams atstovaujančių organizacijų kandidatus (Saulių Liekį, Sigitą Kurmelienę, Jolantą Skrabulienę).

 Posėdis baigėsi 14.00 val.

Posėdžio pirmininkas Kazys Bagdonas

Posėdžio sekretorė Lietutė Demidova